
ROMÂNIA

JUDEŢUL VRANCEA


           CONSILIUL LOCAL

AL MUNICIPIULUI FOCŞANI

H O T Ă R Â R E  
privind aprobarea alocării sumei de 21,80 mii lei din bugetul local al Municipiului Focşani 
pe anul 2016  pentru desfășurarea etapei a III-a a proiectului „INTERFERENȚE” derulat de Colegiul Tehnic ”Valeriu D.Cotea” Focşani în parteneriat cu Lycee ”Andre Alquier” din Franța
              Consiliul Local al Muncipiului Focşani, judeţul Vrancea, întrunit în şedinţă extraordinară;

           - Analizând proiectul de hotărâre iniţiat de Primarul Municipiului Focșani, prin care se propune aprobarea alocării sumei de 21.800 lei din bugetul local al Municipiului Focşani pe anul 2016 pentru desfășurarea etapei a III-a a proiectului „INTERFERENȚE” derulat de Colegiul Tehnic ”Valeriu D.Cotea” Focşani în parteneriat cu Lycee ”Andre Alquier” din Franța, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr. 55593/05.09.2016;
           - Văzând avizul favorabil al Comisiei de buget şi administraţie publică;
           - Având în vedere adresele nr. 2785/09.08.2016 înregistrată la nr. 49364/09.08.2016 și adresa nr.2888/18.08.2016 înregistrată la nr.51585/18.08.2016, transmise de Colegiul Tehnic ”Valeriu D.Cotea” Focşani;
      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2)
lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 Se aprobă alocarea sumei de 21,80 mii lei din bugetul local al Municipiului Focşani pe anul 2016 pentru desfășurarea etapei a III-a a proiectului „INTERFERENȚE” derulat de Colegiul Tehnic ”Valeriu D.Cotea” Focşani în parteneriat cu Lycee ”Andre Alquier” din Franța,  sumă care va fi utilizată pentru acoperirea cheltuielilor de transport, cazare și masă necesare desfăşurării activităţilor proiectului. 
               Art. 2 Suma prevăzută la art 1 va fi utilizată de Colegiul Tehnic ”Valeriu D.Cotea” Focşani, din bugetul propriu, de la capitolul bugetar „Învăţământ secundar superior” (65.02.04.02), articolul bugetar „Alte cheltuieli cu bunuri şi servicii” (20.30.30). 
              Art.3 Prezenta hotărâre va fi comunicată de către Serviciul administrație publică locală, agricultură, cadastru, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate şi Colegiul Tehnic ”Valeriu D.Cotea” Focşani.
       PREŞEDINTE DE ŞEDINŢĂ, 

                                                                                  CONTRASEMNEAZĂ:
            Bogdan Emilian  Matișan                                    SECRETARUL MUNICIPIULUI 

                                                                                                                    FOCŞANI

Eduard Marian   Corhană                      

Municipiul Focşani, 9 septembrie 2016                                                      

